Friedrich August I - Vikipeedia, vaba entsüklopeedia

# Friedrich August I

###

See lehekülg räägib Saksimaa esimesest kuningast, samanimelise Saksi kuurvürsti kohta vaata: August II Tugev

Saksimaa esimene kuningas Friedrich August I

Friedrich August I (23. detsember 1750 – 5. mai 1827) oli Saksimaa viimane hertsog ja kuurvürst ning esimene kuningas. Ta kuulus Wettini dünastia Alberti liini.

1763–1806 oli ta Friedrich August III nime all Saksi kuurvürst. Kuni 1768. aastani valitses tema eest regendina ta onu prints Xaver. Friedrich August oli suhteliselt vabameelne ja valgustatud valitseja, tänu kohtureformidele sai ta endale hüüdnimeks "Õiglane". Prantsuse revolutsiooni puhkedes sõdis Saksimaa siiski esialgu revolutsionääride vastu (alates 1796. aastast), kuid pärast Napoleon I võitu Preisimaa üle Jena ja Auerstadti lahingus liitus Friedrich August esimesega. Temast sai Prantsuse keisri üks ustavamaid liitlasi, tänu millele sai temast 1806. aastal lisaks Saksi kuningale ka Varssavi hertsog Fryderyk August I nime all (seda ka tänu sellele, et varem olid kaks Saksi kuurvürsti olnud Poola kuningad). Friedrich August jäi Napoleoni liitlaseks kuni 1813. aastani, mil tolle vastased Saksimaa vallutasid. Maal hakkas kehtima Vene okupatsioon ning tundus, et riik annekteeritakse Preisimaa poolt. Viini kongressil suutis Friedrich August tänu Austria keisri Franz I ja teiste valitsejate toetusele oma riigi, ehkki tunduvalt vähendatud kujul, siiski säilitada.

Pärast Friedrich Augusti surma järgnes talle troonil tema vend Anton.

Välja otsitud andmebaasist "http://et.wikipedia.org../../../f/r/i/Friedrich_August_I_1f6c.html"

Kategooriad: Monarhid | Sündinud 1750 | Surnud 1827

##### Views

- Artikkel
- Arutelu
- Viimane redaktsioon

##### Otsi

##### Teised keeled

- Deutsch
- English
- Español
- Français
- Nederlands
- 日本語
- Polski
- Русский
- 中文